TV7 JERUUSALEMMA UUDISED
Tänased teemad -
ÜRO mõistis hukka Süüria ja mässuliste võitluse Golanil
Palestiina omavalitsus hakkab jagama Palestiina riigi passe
Türgi tahab osta Iisraelilt maagaasi ja relvi
ISISe juht ähvardab juute surmaga
Rootsi juudid elavad hirmus
Iisrael rajab riigi esimese araabia kõrgkooli
TV7 Jeruusalemma Uudistest - Shalom!
The Times of Israeli teatel mõistis ÜRO Julgeolekunõukogu hukka
Süüria valitsusvägede ja relvastatud rühmituste lahingud
ning raskerelvastuse kasutamise Golani kõrgustikel.
Süüria ja Iisraeli vägesid alates 1974. aastast lahutanud ala
peaks olema demilitariseeritud.
Resolutsioonis, mida ühehäälselt toetasid Venemaa, USA
ja ÜRO Julgeolekunõukogu, õhutatakse Süüria konflikti pooli
piirkonnas sõjategevust lõpetama. Resolutsiooni järgi
pikendatakse Golanil paikneva ligi 800 ÜRO rahuvalvaja mandaati
2016. a juunini.
Julgeolekunõukogu kordas
ÜRO peasekretär Ban Ki-mooni uurimustulemusi,
mille järgi võib antud sõjategevus
süvendada pingeid Süüria ja Iisraeli vahel.
Israel Hayomi teatel ütles Palestiina omavalitsuse president
Mahmoud Abbas Kreeka-visiidil, et palestiinlaste rahvuslik omavalitsus
hakkab tänavu elanikele väljaantavates passides
end Palestiina riigiks nimetama.
Kreeka parlament tunnustas detsembris mittesiduval hääletusel
üksmeelselt Palestiina riiki. Abbasi sõnul
avaldatakse kõik ministeeriumite ja avalike teenistuste dokumendid
juba praegu Palestiina riigi nimel.
Abbasi sõnul ei tohi enam keegi kasutada nime Palestiina omavalitsus.
Arutz Sheva teatel paljastasid Türgi kaitsevägede allikad,
et Türgi tahab Iisraeliga suhteid parandada,
et lisaks maagaasile ka kaasaegset relvastust osta.
Türgi ajalehe Today's Zaman teatel
johtuvad viimase aja jutud suhete normaliseerimisest
peamiselt Türgi soovist teha Iisraeliga sõjalist koostööd.
Türgi tahab osta Iisraeli kaasaegseid droone
ning luure- ja seiresüsteeme oma hävituslennukitesse.
Pärast 1990. aastail Lääne majandusblokaadi sattumist
inimõigusrikkumiste tõttu kurdide Töörahvapartei PKK vastu
pöördus Türgi Iisraeli poole, et sõjavarustust osta,
teenides ära suurema osa araabiamaailma põlguse.
Need suhted purunesid 2011. a Mavi Marmara flotilli juhtumi tõttu.
Türgi peamine gaasitarnija Venemaa kehtestas sanktsioonid,
kui Türgi tulistas novembris Süüria piiril alla Vene hävitaja.
Nüüd tahab Türgi osta maagaasi Iisraelilt,
kes tahab ära kasutada oma avamerel asuvaid varusid.
Arutz Sheva teatel
ähvardab ISISe juht Abu Bakhr al-Baghdadi juute surmaga.
Nädala eest avaldatud lindistusel ütleb Baghdadi,
et tema džihadistid valmistuvad juudiriiki ründama.
Kui ISISe vastane araabiamaade islamiallianss oleks tõesti islamistlik,
katkestaks see Baghdadi sõnul suhted juutide ja ristirüütlite juhtidega
ning võtaks sihikule juutide tapmise ja Palestiina vabastamise.
Baghdadi ähvarduse järgi piiravad džihaadivõitlejate pioneerid
juudid ümber päeval, mis on juutide meelest alles kaugel,
kuid ISISe arvates lähedal. ISIS läheneb iga päevaga
ja Palestiina ei jää juutide koduks, vaid nende surnuaiaks.
The Times of Israeli teatel elavad Rootsi juudid hirmus,
kui kriitika ja antisemitismi piirid hägustuvad.
Malmö Juudikogukonna esindaja Yehoshua Kaufmani sõnul
hüüti oktoobris Malmös korraldatud pro-Palestiina meeleavaldusel
araabiakeelseid sloganeid
nagu "Surm juutidele!" ja "Rohkem pussitamisi!",
mis viitasid viimastel kuudel pea igapäevaselt Iisraelis toimuvaile
araablaste korraldatud rünnakutele.
Meeleavaldusel osales ka Rootsi poliitikuid,
sh kaks parlamendiliiget.
Kui Iisraeli Rootsi suursaadik Isaac Bachman juhtunut kritiseeris,
väitsid parlamentäärid, et ei mõistnud araabiakeelsete hüüete tähendust.
Juutide vastu suunatud viharoimade arvu pideva kasvamisega
on juhtumid, kus Iisraeli-vastane kõne muutub antisemitismiks,
tekitanud Rootsi väikeses, 15 000 liikmega juudikogukonnas
hirmu õhkkonna.
Rootsi parlamendiliikme Hanif Bali sõnul
on Rootsi valitsuse suhtumine Iisraeli juurdunud sügavale poliitsüsteemi.
Näiteks pro-Palestiina rühmitused
saavad valitsuselt vahendeid oma kampaaniate tarbeks.
Israel Hayomi teatel rajab Iisraeli Haridusministeerium
Põhja-Iisraeli araabiakogukonda esimese riikliku araabia ülikooli.
Iisraeli haridusministri Naftali Bennetti sõnul
on araablastest kodanikel puudunud
vajadustele vastav ja võrdõiguslikkust edendav akadeemiline raamistik.
Bennetti sõnul on sündmus ajalooline nii araablastele kui Iisraeli riigile.
Need olid meie tänased uudised. Shalom ja kohtumiseni!
Tõlge: Monika Jaaguri